**Mathias Emilio Pettersen** (født 3. april 2000 på Manglerud i Oslo) er en profesjonell norsk ishockeyspiller som spiller for Stockton Heat i AHL. Han undertegnet en kontrakt med Calgary Flames i NHL den 20. april 2020 og som varer ut sesongen 2022/23. Han har tidligere spilt for Omaha Lancers i 2016/17-sesongen og for Muskegon Lumberjacks i 2017/2018. Han forpliktet seg til å spille for University of Denver i National Collegiate Athletic Association (NCAA) Division I fra høsten 2018 og spilte der frem til han ble profesjonell.

I ung alder har han gjort seg bemerket for sine ferdigheter på isen, og har blitt omtalt som «den nye Shampo» eller «den nye Zucca», eller «hockeyens Martin Ødegaard».

Klubbkarriere
-------------

Emilio Pettersen startet med organisert ishockey som seksåring og spilte på Manglerud Stars alderbestemte lag før han gikk over til Lørenskog Ishockeyklubbs juniorlag. Han har siden begynnelsen spilt mot spillere som var to år eldre enn ham, og hans skøyteferdigheter og teknikk gjorde ham til et YouTube-fenomen.

Som 14-åring reiste han til Connecticut i USA for å spille juniorhockey for South Kent School i United States Premier Hockey League (USPHL).
 I den første sesongen noterte han seg for 41 poeng (18 mål og 23 assist) på 28 kamper. Sesongen etter, med 65 poeng på 40 kamper (21 mål og 44 assist) på 40 kamper. I 2016 ble han også tatt ut for å spille på Young Roosters U16-All Star Game i USPHL.

Den 4. januar 2016 underskrev han en såkalt «tender»-avtale med Omaha Lancers i United States Hockey League (USHL) for 2016/17-sesongen, et lag i det høyeste nivået av det amerikanske juniorishockeysystemet for spillere i 16-20-årsalderen. En tender-avtale innebærer at laget signerer Pettersen, i bytte mot at laget sier fra seg sitt førsterundevalg i USHL-draften i 2016.

Etter en treg start løsnet det til sist for Pettersen, og han avsluttet sesongen som den nest mest produktive spilleren i 2000-kullet med 27 målpoeng, kun slått av Rookie of the Year Andrej Svetsjnikov med 58 poeng.

Den 23. juni 2017 ble det kjent at Emilio Pettersen ble byttet bort til Muskegon Lumberjacks i bytte mot to draftvalg i 2018 (1. og 7. runde) og et draftvalg (2. runde) i 2019. På den etterfølgende treningsleiren fikk han positiv omtale.

Den 31.Januar 2018 hadde Eliteprospects.com en artikkel om hvor lenge Mathias har blitt «scouted».

Han har blitt garantert fullt stipend i fire år ved Denver University i NCAA Division I fra høsten 2018.

Den 23. juni 2018 ble han draftet av Calgary Flames i NHL Entry Draft 2018. Han ble valgt i 6. runde som spiller nummer 167 totalt.

Landslagskarriere
-----------------

Mathias Emilio Pettersen (20) i en kamp under Ungdoms-OL 2016.
Den 12. januar 2016 ble Emilio Pettersen tatt ut på Norges U16-landslag til ungdoms-OL 2016 i Lillehammer.
Den 5. april 2016 ble Emilio Pettersen tatt ut på Norges U18-landslag til U18-VM Divisjon IA i Minsk, hvor han noterte seg for fem målpoeng. Året etter spilte han igjen ved U18-VM Divisjon IA i Bled, hvor han med sine 12 målpoeng (4 mål og 8 assist) ble turneringens poengkonge.

Privat
------

Emilio Pettersen er sønn av den tidligere ishockeyspilleren Flemming Pettersen, som spilte på toppnivå for lag som Spektrum Flyers og Manglerud Star samt på juniorlandslagene.

Klubbstatistikker
-----------------

### Klubbkarriere

|   |   | Grunnserie |   | Sluttspill |
| --- | --- | --- | --- | --- |
| Sesong | Klubb | Liga | KS  | M  | A  | P | PIM | +/− | KS  | M  | A  | P | PIM | +/− |
| 2013-14 | Lørenskog IK U16 | U18 Elite | 20 | 34 | 37 | 71 | 18 | — | — | — | — | — | — | — |
| 2014-15 | South Kent School U16 | USPHL 16U | 28 | 18 | 23 | 41 | 8 | — | 3 | 1 | 3 | 4 | 4 | — |
| 2015-16 | South Kent School U16 | USPHL 16U | 21 | 14 | 22 | 36 | 27 | — | 3 | 5 | 4 | 9 | 0 | — |
| 2015-16 | South Kent School U16 | Midget | 40 | 21 | 44 | 65 | — | — | — | — | — | — | — | — |
| 2016-17 | Omaha Lancers | USHL | 57 | 10 | 17 | 27 | 28 |  | — | — | — | — | — | — |
| 2017-18 | Muskegon Lumberjacks | USHL | 49 | 12 | 26 | 38 | 24 |  |  |  |  |  |  |  |
| 2018-19 | University of Denver | NCAA | 40 | 6 | 24 | 30 | 16 | 10 |  |  |  |  |  |  |
| 2019-20 | University of Denver | NCAA | 36 | 13 | 22 | 35 | 16 | -1 |  |  |  |  |  |  |
|
| 2020-21 | Stockton Heat | AHL | 29 | 6 | 8 | 14 | 6 | -5 | — | — | — | — | — | — |
| Total NCAA | 76 | 19 | 46 | 65 | 32 | 9 | — | — | — | — | — | — |
| Total AHL | 29 | 6 | 8 | 14 | 6 | -5 | — | — | — | — | — | — |

### Landslagskarriere

| År | Landslag | Turnering | Plassering |   | KS  | M  | A  | P | PIM | +/− |
| --- | --- | --- | --- | --- | --- | --- | --- | --- | --- | --- |
| 2016 | Norges flagg Norge U16 | Ungdoms-OL | 5.-plass | 4 | 1 | 0 | 1 | 7 | −14 |
| 2016 | Norges flagg Norge U18 | U18-VM D1A | 15.-plass | 5 | 3 | 2 | 5 | 0 | −2 |
| 2017 | Norges flagg Norge U18 | U18-VM D1A | 14.-plass | 5 | 4 | 8 | 12 | 4 | +5 |
| 2019 | Norges flagg Norge U20 | WJC-20 D1A | 3-Plass | 4 | 3 | 3 | 6 | 2 | +4 |
| 2021 | Norges flagg Norge | Ishockey-VM | 13.-plass | 6 | 1 | 0 | 1 | 2 | -2 |
| I alt for A-landslaget | 6 | 1 | 0 | 1 | 2 | -2 |

Referanser
----------

1. ↑  «MATHIAS Emilio PETTERSEN». Capgeek.com. Besøkt 10. august 2021.
2. 1 2 3  «Hockey-Emilio (15) klar for ungdoms-OL: Shampo mener han kan bli en ny Zucca». Verdens Gang. 14. januar 2016. Besøkt 14. januar 2016.
3. ↑  «Hockeyens «Martin Ødegaard» dro alene til USA som 14-åring - slik går det nå». Nettavisen.no. 13. januar 2015. Besøkt 14. januar 2016.
4. 1 2 3  «Norske Mathias (13) er et sensasjonelt talent». Nettavisen.no. 17. februar 2014. Besøkt 14. januar 2016.
5. ↑  «Ishockeytalentet Mathias (10) har blitt en YouTube-hit». Verdens Gang. 26. november 2010. Besøkt 14. januar 2016.
6. ↑  «Mathias Emilio Pettersen på nytt All Star-lag». Nettavisen.no. 12. januar 2016. Besøkt 14. januar 2016.
7. ↑  «Omaha Lancers Sign Emilio Pettersen to Tender» **(engelsk)**. USHL.com. 4. januar 2016. Arkivert fra originalen 14. september 2016. Besøkt 14. januar 2016.
8. ↑  «Emilio Pettersen har signert unik avtale med Omaha Lancers». Nettavisen.no. 4. januar 2016. Besøkt 14. januar 2016.
9. ↑  «Emilio Pettersen til USHL». Icing.no. 4. januar 2016. Arkivert fra originalen 15. januar 2016. Besøkt 14. januar 2016.
10. ↑  «Speider lar seg imponere av det norske stortalentet Emilio Pettersen». Nettavisen.no. 2017. Besøkt 23. juni 2017.
11. ↑  «Lumberjacks acquire forward Pettersen from Omaha». Muskegonlumberjacks.com. 23. mai 2017. Besøkt 23. juni 2017.
12. ↑  «Main Camp wrap up». Muskegonlumberjacks.com. 30. mai 2017. Besøkt 23. juni 2017.
13. ↑
14. ↑  «Norsk supertalent herjer i USA: - Jeg prøver å være best hver uke». Nettavisen.no. 18. november 2015. Besøkt 14. januar 2016.
15. ↑  «Her er Norges tropp til ungdoms-OL». Nettavisen.no. 12. januar 2016. Besøkt 14. januar 2016.
16. ↑  «Historic gold for France: U18 team goes to top flight first time». IIHF.com. 18. april 2017. Besøkt 23. juni 2017.

Eksterne lenker
---------------

* (en) Mathias Emilio Pettersen – Olympedia Rediger på Wikidata

* (en) Mathias Emilio Pettersen – National Hockey League (NHL) Rediger på Wikidata

* (en) Mathias Emilio Pettersen – Eurohockey.com Rediger på Wikidata

* (en) Mathias Emilio Pettersen – Hockeydb.com Rediger på Wikidata

* (en) Mathias Emilio Pettersen – Eliteprospects.com Rediger på Wikidata